
REPUBLIKA HRVATSKA                                                                                    
KOPRIVNIČKO-KRIŽEVAČKA ŽUPANIJA
OPĆINA NOVO VIRJE
Općinsko vijeće
KLASA: 240-03/25-01/03                                                 
URBROJ: 2137-22-25-1	
Novo Virje, 16. prosinca 2025.
Temeljem članka 17., stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21) te članka 30. Statuta Općine Novo Virje („Službeni glasnik Koprivničko - križevačke županije“ broj 4/21) Općinsko vijeće Općine Novo Virje na svojoj 5. sjednici, održanoj 16. prosinca 2025. godine, donosi
PLAN RAZVOJA 
[bookmark: _Hlk25653729]sustava civilne  zaštite na području Općine Novo Virje za 2026. godinu
UVOD
[bookmark: _Hlk500239868]Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Općina Novo Virje obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: Zakon) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.
1. PLANSKI DOKUMENTI
Popis planskih dokumenata i odluka u području civilne zaštite, koje je Općina Novo Virje obavezna izraditi i usvojiti u 2026. godini su u sljedećoj tablici.

Tablica 1. Popis planskih dokumenata i odluka za izradu u 2026. godini
	[bookmark: _Hlk31003332]NAZIV DOKUMENTA/ODLUKE
	ROK IZRADE
	DONOSI

	Procjena rizika od velikih nesreća
	Studeni 2026.
	Općinski načelnik

	Plan djelovanja civilne zaštite
	6 mjeseci od donošenja Procjene rizika od velikih nesreća
	Općinski načelnik

	Odluka o imenovanju povjerenika civilne zaštite i njihovih zamjenika
	Prosinac 2026.
	Općinski načelnik

	Odluka o određivanju pravnih osoba od interesa za sustav civilne zaštite
	Prosinac 2026.
	Općinsko vijeće

	Odluka o imenovanju koordinatora
	Prosinac 2026.
	Načelnik stožera civilne zašite

	Analiza stanja sustava civilne zaštite za 2026. godinu
	Prosinac 2026. 
	Općinsko vijeće

	Godišnji plan razvoja sustava civilne zaštite za 2027. godinu
	Prosinac 2026. 
	Općinsko vijeće

	Plan vježbi civilne zaštite Općine Novo Virje za 2027. godinu
	Prosinac 2026.
	Općinski načelnik

	Izrada elaborata za vježbu civilne zaštite
	30 dana prije održavanja vježbe
	Općinski načelnik


VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE
Općina Novo Virje sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.
Evidencija se ustrojava i kontinuirano ažurira za:
· članove Stožera civilne zaštite,
· povjerenike civilne zaštite i njihove zamjenike,
· koordinatore na lokaciji,
· pravne osobe od interesa za sustav civilne zaštite.
Općina Novo Virje dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Koprivničko - križevačkoj županiji te u MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, sukladno Pravilniku o vođenju  evidencija pripadnika operativnih snaga sustava civilne zaštite ("Narodne novine“ broj 75/16).
Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ: Općina Novo Virje
IZRAĐIVAČ: Jedinstveni upravni odjel
ROK: 30. prosinca 2026.god.
2. OPERATIVNE SNAGE SUSTAVA CIVILNE ZAŠTITE
2. STOŽER CIVILNE ZAŠTITE
· Pripremiti i održati vježbu operativnih snaga sustava civilne zaštite
NOSITELJ: Općina Novo Virje
IZVRŠITELJ: Stožer civilne zaštite, upravljačka skupina i operativne snage sustava civilne zaštite.
ROK: Sukladno donesenom Planu vježbi civilne zaštite

· Donošenje Odluke o imenovanju koordinatora na lokaciji
NOSITELJ: Općina Novo Virje, Stožer civilne zaštite
IZVRŠITELJ: načelnik Stožera civilne zaštite
ROK:  prosinac 2026.god.

· Evidencija Stožera civilne zaštite, ažuriranje osobnih podataka
[bookmark: _Hlk24441332]NOSITELJ: Općina Novo Virje
IZVRŠITELJ: Jedinstveni upravni odjel
ROK: kontinuirano tijekom godine

2.1. OPERATIVNE SNAGE VATROGASTVA 
[bookmark: _Hlk25318589]Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva. 
U cilju spremnosti i brzog djelovanja vatrogasnog društva za 2025.god. u planu su sljedeće aktivnosti: 
· kontinuirano usklađivati Plan zaštite od požara Općine,
· kontinuirano usklađivati Plan uzbunjivanja dobrovoljnih vatrogasnih društava, 
· provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
· opremati DVD-e u skladu s Pravilnikom o minimumu tehničke opreme i sredstava vatrogasnih postrojbi („Narodne novine“ broj 43/95, 91/02)
· provoditi osposobljavanje i usavršavanje vatrogasnih kadrova putem teorijske nastave, praktičnim, kondicijskim i tjelesnim vježbama,
· donošenje Financijskog plana i Godišnjeg programa rada,
· provjera ispravnosti postojeće opreme i vozila te nabava nove potrebne opreme,
· organizacija natjecanja,
· sudjelovanje na raznim natjecanjima za sve uzraste,
· sudjelovanje u vježbama prema Planu vježbi CZ.

NOSITELJ: operativne snage vatrogastva Općine
IZVRŠITELJ: operativne snage vatrogastva Općine
ROK: prosinac 2026.god. 
2.2. GRADSKO DRUŠTVO CRVENOG KRIŽA ĐURĐEVAC
GDCK Đurđevac u 2026. godini planira provoditi sljedeće aktivnosti: 
· Akcije dobrovoljnog darivanja krvi, prikupljanje, sortiranje, pakiranje i podjela humanitarne pomoći,
· Obilazak škola i vrtića,
· Održavanje tečajeva prve pomoći za vozače i djelatnike te građanstvo, 
· Organizirati i sudjelovati u Natjecanju mladih HCK u prvoj pomoći, 
· Provoditi edukacije, osnovati Gradski interventni tim (nakon što prikupimo dovoljno sredstava za kvalitetnu opremu članova), 
· Rad s osobama treće životne dobi, s Romima i raseljenima iz Ukrajine, 
· Organiziranje obilježavanja važnih datuma, organiziranje izleta za dobrovoljne darivatelje krvi,
· Naravno, uključit ćemo se u aktivnosti i spremni smo odgovoriti u bilo koje doba na krizne situacije.

Oprema koja se planira nabaviti u 2026. godini:
· Oprema za članove interventnog tima i terenske jedinice mladih,
· Oprema volontera, 
· Oprema skladišta i ureda (police za skladište, police za dokumentaciju i stolice za sastanke), 
· Obnova postojećeg namještaja i prostorija.

NOSITELJ: GDCK Đurđevac
IZVRŠITELJ: GDCK Đurđevac
ROK: prosinac 2026.god.

2.3. HGSS – STANICA KOPRIVNICA
HGSS je žurna javna služba koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati, pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti. 
Aktivnosti HGSS – Stanice Koprivnica u 2026. godini, provodit će se sukladnu Planu rada i Programu aktivnosti koji obuhvaća zadaće održavanja spremnosti i obuke, licenciranja i produživanja licenci za gorske spašavatelje, preventive, međunarodne suradnje i opremanja Stanice. Program je sačinjen na osnovi Pravilnika o obuci pripadnika Gorske službe spašavanja, predviđenog kalendara aktivnosti i dr., a temelji se na Zakonu o Hrvatskoj gorskoj službi spašavanja („Narodne novine“ broj 79/06 i 110/15). Za aktivnosti predviđene ovim programom postoji zakonska obveza za osiguravanje sredstava za: 
•	redovitu djelatnost,
•	akcije spašavanja (potražne akcije, spašavanje na nepristupačnom terenu, spašavanje u zimskim uvjetima na nepristupačnom terenu, spašavanje na divljoj vodi i poplavama, itd.),
•	intervencije na nepristupačnim terenima, 
•	nabavka i održavanje opreme,
•	preventivna djelatnost (prisustvo članova stanice Koprivnica na organiziranim planinarskim pohodima, na takmičenjima „ekstremnih“ sportova, edukacija osoba koje borave u prirodi, edukacija turističkih djelatnika itd.).

Tablica 2: Pregled bitnih aktivnosti planiranih za 2026. godinu - HGSS - Stanica Koprivnica
	POPIS OPREME KOJU SE PLANIRA NABAVITI U 2026.god.
	Kombi vozilo, quad, čamac sa vanbrodskim motorom i prikolicom

	POPIS AKTIVNOSTI KOJE SE PLANIRA PROVESTI U 2026.god.
	Akcije, dežurstva, vježbe osiguranja, treninzi, pohađanje nacionalnih i međunarodnih tečajeva radi stjecanja instruktorskih i specijalističkih zvanja



Hrvatska gorska služba spašavanja (HGSS) – Stanica Koprivnica sudjelovat će u vježbi civilne zaštite Grada Koprivnice.  

NOSITELJ: HGSS - Stanica Koprivnica
IZVRŠITELJ: HGSS – Stanica Koprivnica
ROK: prosinac 2026.god.
				
2.4. POVJERENICI CIVILNE ZAŠTITE I NJIHOVI ZAMJENICI
· Osposobljavanje povjerenika civilne zaštite i njihovih zamjenika
NOSITELJ: Općina Novo Virje
IZVRŠITELJ: MUP – Ravnateljstvo civilne zaštite
ROK: kontinuirano tijekom 2026.god.

· Sudjelovanje na vježbi operativnih snaga 
NOSITELJ: Općina Novo Virje
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija povjerenika i zamjenika povjerenika, ažuriranje osobnih podataka
NOSITELJ I IZVRŠITELJ: Općina Novo Virje 
ROK: kontinuirano tijekom godine
KOORDINATORI NA LOKACIJI
Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Općina Novo Virje je u Planu djelovanja civilne zaštite i u suradnji s operativnim snagama sustava civile zaštite utvrdio popis potencijalnih koordinatora na lokaciji kojeg, ovisno o specifičnostima izvanrednog događaja, načelnik Stožera civilne zaštite, upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.
Za koordinatore na lokaciji Općine Novo Virje potrebno je voditi evidenciju te  ažurirati kontakt podatke u Planu djelovanja civilne zaštite.
· Sudjelovanje na vježbi operativnih 
NOSITELJ: Općina Novo Virje
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

· Evidencija koordinatora na lokaciji, ažuriranje osobnih podataka
NOSITELJ I IZVRŠITELJ: Općina Novo Virje
ROK: kontinuirano tijekom godine
2.5. PRAVNE OSOBE OD INTERESA ZA SUSTAV CIVILNE ZAŠTITE
Sukladno potrebi pretpostavljenog izvanrednog događaja, pravne osobe od interesa za sustav civilne zaštite Općine Novo Virje sudjeluju u vježbi civilne zaštite Općine Novo Virje. 
· Evidencija pravnih osoba od interesa za sustava civilne zaštite, ažuriranje osobnih podataka
NOSITELJ I IZVRŠITELJ: Općina Novo Virje
ROK: kontinuirano tijekom godine

UDRUGE
[bookmark: _Hlk31006344]Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama Zakona i planu djelovanja civilne zaštite jedinice lokalne samouprave.
Na području Općine Novo Virje djeluju udruge građana koje su sa svojim snagama i opremom kojom raspolažu od značaja za sustav civilne zaštite. Popis udruga naveden je u Planu djelovanja civilne zaštite Općine Novo Virje. 
Udruge imaju obavezu dostaviti Općini Novo Virje sljedeće: kontakt podatke o odgovornoj osobi, broj članova, podatke o raspoloživim materijalno-tehničkim sredstvima i spremnosti za operativno djelovanje. 
ROK: kontinuirano tijekom 2026. godine.

3. SUSTAV UZBUNJIVANJA GRAĐANA
Cilj: uspostava sustava uzbunjivanja. 
U organizaciji civilne zaštite na području Općine Novo Virje, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
· provjeriti čujnost sirena na području Općine Novo Virje.
Izvršitelji: Operateri (vlasnici objekata s opasnim tvarima), MUP – Ravnateljstvo civilne zaštite – Područni ured civilne zaštite Varaždin – Služba civilne zaštite Koprivnica, operativne snage vatrogastva s područja Općine Novo Virje i Općina Novo Virje.
4. FINANCIRANJE SUSTAVA CIVILNE ZAŠTITE
Cilj: racionalno, funkcionalno i učinkovito djelovanje sustava civilne zaštite. 
Sukladno Zakonu, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje  i uvježbavanje operativnih snaga. Prema tome, u Proračunu Općine Novo Virje za 2026. godinu, u skladu s ostalim posebnim propisima, implementirat će se sljedeće stavke:
Tablica 2. Financijska sredstva predviđena za provođenja zadaća civilne zaštite za trogodišnje razdoblje
	NOSITELJ KORIŠTENJA FINANCIJSKIH SREDSTAVA IZ PRORAČUNA 
	VISINA PLANIRANIH SREDSTAVA ZA 2026. GODINU S PROJEKCIJOM ZA 2027. I 2028. GODINU

	
	2026.
	2027.
	2028.

	VZO Novo Virje 
	22.458,00
	22.458,00
	22.458,00

	GDCK Đurđevac
	1.500,00
	300,00
	300,00

	HGSS – Stanica Koprivnica
	1.000,00
	1.000,00
	1.000,00

	Udruge 
	43.500,00
	43.500,00
	43.500,00

	Civilna zaštita
	7.000,00
	6.000,00
	6.000,00

	UKUPNO
	75.458,00
	73.258,00
	73.258,00


5. ZAKLJUČAK
Donošenjem Zakona i zakonskih akata proizlaze zadaće i okvirna dinamika provođenja poslova u sustavu civilne zaštite Općine Novo Virje.
U 2026. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Novo Virje i to posebice sljedećim aktivnostima: 
· ažuriranjem postojećih planskih dokumenata, 
· osposobljavanjem i opremanjem operativnih snaga sustava civilne zaštite,
· ažuriranjem podataka o operativnim snagama u sustavu civilne zaštite,
· osiguravanjem planiranih proračunskih sredstva za organizaciju i razvoj sustava civilne zaštite.

7.  STUPANJE NA SNAGU PLANA RAZVOJA CIVILNE ZAŠTITE OPĆINE NOVO VIRJE ZA 2026. GODINU

[bookmark: _GoBack]Ovaj Plan razvoja sustava civilne zaštite Općine Novo Virje za 2026. godinu objaviti će se u ‘’Službenom glasniku Koprivničko – križevačke županije’’, a stupa na snagu 1. siječnja 2026. godine.

OPĆINSKO VIJEĆE
OPĆINE NOVO VIRJE

PREDSJEDNIK:
Darko Bezjak

